
                                                                                                            Bucureşti, 9 martie 2020
                                                                                   PL-x 45/2020     

      AVIZ

      asupra
Proiectului de Lege pentru instituirea Zilei Românității Balcanice
În conformitate cu prevederile art.94 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu Proiectul de Lege pentru instituirea Zilei Românității Balcanice, trimis cu adresa nr. PL-x 45 din 17 februarie 2020, înregistrat cu nr.4c-13/79 din 18 februarie 2020.
Senatul, în calitate de primă Cameră sesizată, a adoptat iniţiativa legislativă în şedinţa din ziua de 10 februarie 2020, în condițiile articolului 75 alineatul (2) teza a III-a din Constituția României, republicată.

Camera Deputaţilor este Cameră decizională, în conformitate cu prevederile art. 75 alin. (1) şi (3) din Constituţia României, republicată şi ale art. 91 alin.(9) pct.1 din Regulamentul Camerei Deputaţilor, republicat, cu modificările şi completările ulterioare.
Proiectul de Lege are ca obiect de reglememntare, instituirea zilei de 10 mai ca zi a Românității Balcanice, urmărindu-se, potrivit Expunerii de motive, “aducerea în centru atenției publice a necesității de solidaritate națională și cultural-identitară cu minoritățile meglenoromână și aromână înrudite din Balcani”.
Potrivit prevederilor art. 61 din Regulamentul Camerei Deputaţilor, republicat, Comisia juridică, de disciplină şi imunităţi a dezbătut iniţiativa legislativă în şedința din ziua de 9 martie 2020.

Membrii comisiei au examinat inițiativa legislativă supusă avizării, expunerea de motive, avizul nefavorabil al Consiliului Economic și Social, transmis prin adresa cu nr.5238 din 10 octombrie 2019 şi avizul favorabil cu observaţii şi propuneri al Consiliului Legislativ, transmis prin adresa cu nr.894 din 24 octombrie 2019.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea negativă a inițiativei legislative, în forma transmisă Comisiei juridice, de disciplină şi imunităţi de către Biroul permanent, întrucât nu sunt respectate prevederile art.138 alin.(5) din Constituția României, republicată, potrivit cărora “Nicio cheltuială bugetară nu poate fi aprobată fără stabilirea sursei de finanțare”. Prin Legea nr.103 din 14 mai 2015 pentru declararea zilei de 10 Mai ca zi de sărbătoare națională, publicată în Monitorul Oficial nr.336 din 18 mai 2015, ziua de 10 Mai va fi sărbătorită în fiecare an ca sărbătoare națională.
În raport de obiectul şi conţinutul reglementării, proiectul de lege face parte din categoria legilor ordinare. 

                                     PREŞEDINTE,                          

                     SECRETAR,

                                    Nicușor HALICI                                                  Aida-Cristina CĂRUCERU

